Súradnice: 48°55′0″S 20°21′0″V﻿ / ﻿48,91667°S 20,35000°V﻿ / 48.91667; 20.35000

**Národný park Slovenský raj** je jeden z deviatich národných parkov na Slovensku, nachádzajúci sa na východnom Slovensku. Chráni oblasti horského pásma Slovenský raj, ktoré sa nachádza na severe Slovenského rudohoria.

Národný park má rozlohu 194,13 km² a jeho ochranné pásmo 54,75 km², spolu 248,88 km². Nachádza sa tu 11 národných prírodných rezervácií a 8 prírodných rezervácií. Park ponúka okolo 300 km turistických chodníkov, často vybavených rebríkmi, reťazami a mostami. Nachádza sa tu okolo 350 jaskýň, z ktorých verejnosti prístupná je len Dobšinská ľadová jaskyňa, ktorá je od roku 2000 lokalitou svetového dedičstva UNESCO.

Dejiny národného parku
----------------------

Prvé chránené územie v Slovenskom raji bolo vyhlásené už v roku 1890. Prvou chránenou rastlinou bol v roku 1936 plesnivec alpínsky. Názov *Slovenský raj* sa prvýkrát objavil v roku 1921 v časopise *Krásy Slovenska* a nahradil mnohé, dovtedy používané názvy. 21. augusta 1964 bola na území Slovenského raja vyhlásená prvá chránená krajinná oblasť na Slovensku, na národný park bolo preklasifikované 18. januára 1988. V roku 2000 bola do zoznamu svetového kultúrneho dedičstva UNESCO (ako súčasť chránených území s názvom Jaskyne Aggteleckého krasu a Slovenského krasu) zapísaná Dobšinská ľadová jaskyňa. Od roku 2004 sú niektoré časti parku súčasťou sústavy chránených území európskeho významu Natura 2000.

Geografia
---------

Vodopád v rokline Veľký Sokol
Národný park leží v Banskobystrickom kraji (okres Brezno), Prešovskom kraji (okres Poprad) a Košickom kraji (okresy Rožňava a Spišská Nová Ves).

Slovenský raj tvorí severnú časť Spišsko-gemerského krasu. Na západe je ohraničený Nízkymi Tatrami, na juhu centrálnou časťou Slovenského rudohoria - Stolickými a Volovskými vrchmi a Hornádskou kotlinou na severe a severovýchode.

Najvýraznejšiu stopu a jedinečný charakter územiu dala rieka Hornád s prítokmi, ktoré tu vytvorili početné rokliny, kaňony, údolia, vodopády a jaskyne. Najznámejšie rokliny sú 4,5 km dlhý Veľký Sokol, Suchá Belá, Piecky a Kyseľ, v ktorých sú početné vodopády. Prielom Hornádu je najdlhším a najvýraznejším kaňonom (11,7 km), najvyšší vodopád je Závojový vodopád s výškou 70 m. Najväčšou vodnou plochou je Palcmanská Maša s rozlohou 0,85 km², priehrada na Hnilci, dokončená v roku 1956.

Najvyšším vrchom územia je Predná hoľa (1 545 m n. m.), výborným vyhliadkovým bodom je tiež Havrania skala (1 154 m n. m.). Výnimočný výhľad ponúka skalnatá rímsa, nazývaná Tomášovský výhľad, vyhľadávaný okrem turistov aj horolezcami. Najnižším bodom územia je hladina Hornádu (470 m n. m.).

Biológia a ekológia
-------------------

V Slovenskom raji je najvyššia koncentrácia motýľov na Slovensku s výskytom 6,06 motýľov na km². Na Kopaneckých lúkach je mimoriadna biodiverzita cievnatých rastlín, ktorých sa tu vyskytuje priemerne až 75 druhov na m².

V parku žije okolo 4000 druhov bezstavovcov, vrátane viac ako 2100 druhov motýľov, 400 druhov chrobákov a 150 druhov mäkkýšov. Stavovce sú zastúpené 200 druhmi, z ktorých je 130 chránených. V parku žije 40 druhov cicavcov vrátane medveďa, líšky, vlka, mačky divej, jeleňa, diviaka a kuny. Národný park je domovom 65 ohrozených druhov, vrátane sokola rároha, vydry riečnej a sysľa obyčajného.

Les pokrýva 90 % rozlohy parku, pričom najväčšie zastúpenie má buk, smrek, jedľa a borovica. Na území parku je potvrdený výskyt 930 druhov rastlín, z ktorých je 35 chránených. Vyskytuje sa tu tiež 6 endemických rastlín, ktoré rastú len v Slovenskom raji a 19 endemických rastlín, ktoré rastú len v Západných Karpatoch.

Turistický ruch
---------------

Stredisko Dedinky a priehrada Palcmanská Maša
Najznámejšie turistické centrá a letoviská sú Čingov a Podlesok na severe, Dedinky na juhu a jediné turistické centrum situované priamo v parku, Kláštorisko, s ruinami kartuziánského kláštora. Najnavštevovanejšími lokalitami v parku sú Dobšinská ľadová jaskyňa a tiesňava Suchá Belá.

Park ponúka okolo 300 km turistických chodníkov a niekoľko cyklistických trás.

Pozri aj
--------

* Slovenský raj
* Zoznam národných parkov na Slovensku

Iné projekty
------------

Commons
* Spolupracuj na Commons Commons ponúka multimediálne súbory na tému **Národný park Slovenský raj**

Externé odkazy
--------------

* Správa Národného parku Slovenský raj
* Základné informácie o parku, Štátna ochrana prírody Slovenskej republiky
* Národný park Slovenský raj na Slovakia.travel
* Národný park Slovenský raj na slovakiatourism.sk Archivované 2007-09-28 na Wayback Machine
* Národný park Slovenský raj na slovenskyraj.sk
* Národný park Slovenský raj na slovensky-raj.sk Archivované 2012-02-07 na Wayback Machine
* Fotogaléria Archivované 2016-03-04 na Wayback Machine
* Mapa NP Slovenský raj
* Národný park Slovenský raj - turistické miesta a trasy

Zdroj
-----

* *Tento článok je čiastočný alebo úplný preklad článku Slovak Paradise National Park na anglickej Wikipédii.*

| * z
* d
* u
Spišsko-gemerský kras |
| --- |
| Podcelky | 
* Slovenský raj
* Muránska planina

 |
| Veľkoplošné chránené územie | 
* Národný park Slovenský raj
* Národný park Muránska planina

 |
| Národné prírodné rezervácie | 
* Cigánka
* Hnilecká jelšina
* Hradová
* Hrdzavá
* Holý kameň
* Javorníková
* Kášter
* Kyseľ
* Malá Stožka
* Piecky
* Poludnica
* Prielom Hornádu
* Sokol
* Stratená
* Suchá Belá
* Šarkanica
* Šiance
* Tri kopce
* Veľká Stožka
* Vernárska tiesňava
* Zejmarská roklina
* Zlatnica

 |
| Prírodné rezervácie | 
* Barbolica
* Čingovské hradisko
* Havrania dolina
* Hlboký jarok
* Kocúrová
* Malé Zajfy
* Mokrá
* Mokrá Poľana
* Nad Furmancom
* Ostrá skala
* Suché doly
* Vyšná Roveň

 |
| Národné prírodné pamiatky | 
* Dobšinská ľadová jaskyňa
* Medvedia jaskyňa
* Stratenská jaskyňa

 |
| Prírodné pamiatky | 
* Biela jaskyňa
* Hranovnické pleso
* Hutianske

 |
| Územie Natura 2000 | 
* Slovenský raj
* Muránska planina

 |
| Chránený areál | 
* Lúky pod Besníkom
* Tunel pod Dielikom

 |
| Planiny | 
* Geravy
* Glac
* Skala

 |
| Kultúrne a historické pamiatky | 
* Hrabušický hrad
* Kláštorisko
* Muránsky hrad

 |
| Vybrané vrcholy Slovenského raja | 
* Ondrejisko (1270)
* Javorina (1186)
* Honzovské (1172)
* Gregová (1168)
* Remiaška (1168)
* Havrania skala (1154)
* Duča (1142)
* Vahan (1139)
* Cigánka (1137)
* Kopanec (1132)
* Kopa (1128)
* Suchý vrch (1122)
* Gačovská skala (1113)
* Lipovec (1112)
* Doštianky (1110)
* Červená skala (1109)
* Holý kameň (1107)
* Marčeková (1101)

 |
| Sedlá Slovenského raja | 
* Besník
* Kopanec
* Medvedia hlava
* Vernárske sedlo

 |
| Vybrané vrcholy Muránskej planiny | 
* Kľak (1 409)
* Zadné hory (1 297)
* Veľký Cigán (1 235)
* Ostrica (1 223)
* Malá Stožka (1 204)
* Šarkanica (1 151)
* Pavelková (1 144)
* Lopušná (1 125)
* Macov vrch (1 096)
* Dlhý vrch (1 095)
* Homoľa (1 083)
* Viecha (1 073)
* Magura (1 071)
* Šiance (1 042)
* Ploštiny (1 028)
* Hajnáš (1 019)
* Grúň (1 011)

 |
| Sedlá Muránskej planiny | 
* Dielik
* Javorinka
* Predná hora

 |

| * z
* d
* u
Národné parky na Slovensku |
| --- |
| 
* Malá Fatra
* Muránska planina
* Nízke Tatry
* Pieniny
* Poloniny
* Slovenský kras
* Slovenský raj
* Veľká Fatra
* Vysoké Tatry

 |